,,InSecuritate", cu Bogdan Nicolae. Invitat: E.S. Maciej Lang, ambasadorul Poloniei în România.
Bogdan Nicolae te invită la următoarea ediție a emisiunii,,InSecuritate", sâmbătă 14 august, de la ora 21.00. Cum se vede Afganistanul, când trupele NATO spun că și-au încheiat misiunea? Cât de mare este InSecuritatea aliaților pe flancul Estic? Există o strategie câștigătoare pentru succesul Poloniei în absorbția fondurilor europene? Ce perspective are Inițiativa celor 3 Mări și cum a pregătit Varșovia PNRR-ul propriu?
Ce spune E.S. Maciej Lang despre cooperarea dintre România și Polonia? Ce avem în comun și ce ne pregătim să facem împreună? O discuție despre lecții învățate, misiuni de succes, politica securității și cea a diplomației, dar și despre pasiunea, munca și ambiția poloneză care te ajută să-ți atingi obiectivele. În fiecare sâmbătă, de la ora 21.00, afli răspunsuri de la invitații lui Bogdan Nicolae, în emisiunea "InSecuritate". Trăiește, ca să înveți! Află, ca să te întrebi!